15 अगस्‍त को एक अखबार में ''जूदेव के निधन से शोक की लहर'' के साथ छपा- ''कांग्रेसियों ने शोक जताया'', जिसमें कांग्रेस नेताओं के नाम सहित लिखा है कि उन्‍होंने ''सांसद श्री बैस के निधन पर गहरा शोक जताया है।'' अगले दिन 16 अगस्‍त को अवकाश के कारण अखबार नहीं आया, इसके बाद के दिनों में इसका खंडन/भूल सुधार मेरे देखने में नहीं आया, यदि आपने देखा हो तो कृपया सूचित करें। यदि भूल सुधार नहीं छपा है तो माना जा सकता है कि इससे सांसद श्री बैस, कांग्रेसी नेताओं और पाठकों को भी आपत्ति नहीं है, न ही अखबार ऐसी बात को कुछ खास मानते हैं, तब यह भी सोचना होगा कि अखबारों की भूमिका/उत्‍तरदायित्‍व, पाठकों/खुद अखबार की नजरों में अब क्‍या और कितनी गंभीर है।